stanford-oval/wikipedia huggingface dataset:
Outsourced

| Outsourced |
| --- | --- |

Ohjaaja:  John Jeffcoat
Käsikirjoittaja:  George Wing,   John Jeffcoat
Tuottaja:  Tom Gorai
Säveltäjä:  BC Smith
Kuvaaja:  Teodoro Maniaci
Leikkaaja:  Brian Berdan
Pääosat:  Josh Hamilton   Ayesha Dharker
Valmistustiedot
Valmistusmaa:  Yhdysvallat
Tuotantoyhtiö:  ShadowCatcher Entertainment
Levittäjä:  ShadowCatcher Entertainment Netflix
Ensi-ilta:  12. syyskuuta 2006
Kesto:  103 minuuttia
Alkuperäiskieli:  englanti   hindi
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Outsourced (suom. "Ulkoistettu") on John Jeffcoatin ohjaama komediaelokuva vuodelta 2006. Se kertoo Todd Andersonista, puhelinmyyntikeskuksen päälliköstä, joka lähetetään Intiaan kouluttamaan paikallisia työskentelemään firmalleen. Elokuvan pääosissa nähdään Josh Hamilton ja Ayesha Dharker.
Elokuvan pohjalta on luotu myös televisiosarja, joka aloitti televisiossa 23. syyskuuta 2010.
Näyttelijät

Josh Hamilton - Todd Anderson
Ayesha Dharker - Asha
Asif Basra - Purohit N. Virajnarianan
Matt Smith - Dave
Sudha Shivpuri - Aunt Ji
Larry Pine - Bob
Aiheesta muualla

Elokuvan viralliset sivut (Arkistoitu – Internet Archive)
Cliffhanger

Runsasta huomiota saaneeseen televisiosarja Dallasin cliffhangeriin liittyvää esineistöä vitriinissä Southfork Ranchillä.
Cliffhanger (englantia, ’kielekkeellä riippuja’) tarkoittaa fiktiossa kuten kirjan luvussa, elokuvassa tai televisiosarjan jaksossa tarinan yhtäkkistä lopetusta, jossa keskeinen hahmo jää epätoivoiseen tai epävarmaan tilanteeseen, esimerkiksi roikkumaan kallionkielekkeeltä. Cliffhangeria voi seurata teksti ”jatkuu”.
Cliffhangereita käytetään hyvin paljon television jatkuvajuonisissa sarjoissa. Varsinkin tuotantokauden viimeinen jakso päätetään mielellään cliffhangeriin, jotta katsojat saadaan palaamaan sarjan pariin myös seuraavalla tuotantokaudella. Cliffhangereista tunnetut tv-sarjat ovat usein jännityssarjoja. Myös saippuasarjojen jaksot päättyvät tyypillisesti cliffhangereihin.
Kirjan yksittäisen luvun tai televisiosarjan jakson lopetuksena cliffhanger usein toimii, mutta jos koko teos päättyy cliffhangeriin, se tuottaa pettymyksen, sillä tarinasta jää puuttumaan ratkaisu. Cliffhangeriin päättyvä teos herättääkin yleensä toiveen jatko-osasta. Sen vuoksi cliffhangerit olivat hyvin suosittuja 1930-luvun amerikkalaisissa elokuvasarjoissa.
Esimerkkejä

Star Trek: The Next Generation -sarjan kaksiosaisen jakson ”The Best of Both Worlds” ensimmäinen osa on kolmannen kauden päätösjakso ja jää jännittyneeseen tilaan. Neljäs kausi alkaakin toisella osalla, jossa tilanne saa päätöksen. Animaatiosarjassa Simpsonit kaksiosaisen jakson ”Kuka ampui johtajan?” (Who Shot Mr. Burns?) ensimmäinen osa päätti sarjan kuudennen tuotantokauden (tämä oli parodia vastaavasta Dallasin cliffhangerista). Jakson ensimmäisen osan cliffhangerissa luki ruudun alalaidassa ”to be continued...” (”jatkuu”). Cliffhangerista tunnettuja sarjoja ovat myös muun muassa 24, Batman ja Lost.
Saippusarja Salattujen elämien lähes jokainen jakso on päättynyt cliffhangeriin.
Tilannekomediasarja Kuplan jokaisen jakson lopussa sarjan kertoja esitti kysymyksiä, joita katsojallekin saattoi tulla mieleen jakson aikana, ja totesi: ”näihin kysymyksiin – ja moniin muihin – vastataan seuraavassa Kuplan jaksossa”. Sarjan viimeisen jakson loppu sisälsi monta samanaikaista cliffhangeria, joissa useimmat keskeiset hahmot olivat välittömässä hengenvaarassa. Kertojanääni esitti jälleen kysymyksensä, joihin ei koskaan saatu vastausta.
Myös 4400-sarjan neljäs kausi lopetettiin cliffhangeriin, mutta viidettä kautta ei koskaan tullutkaan tuotannon syyttäessä muun muassa rahoitusongelmia ja odotettuja huonompia arvosteluja.
Joskus televisiosarja lopetetaan tarkoituksella cliffhangeriin, jotta katsoja saadaan pohtimaan juonta eri tavalla ja mahdollisesti aloittamaan sarjan katselu uudelleen. Yksi esimerkki tällaisesta sarjasta on Sopranos.
Historia

Tuhannen ja yhden yön tarinoissa kertojahahmo Šeherazaden henki riippuu jatkuvista tarinoista.
1800-luvun romaanit olivat kuuluisia cliffhangereista, ja monet yhdistävät ne Charles Dickensiin, joka kirjoitti sarjamuotoisia jatkokertomuksia. Kertomuksia julkaistiin jaksottain lehdissä.
Oszkár Molnár

Oszkár Molnár (s. 1. kesäkuuta 1956) on unkarilainen poliitikko. Hän oli aiemmin pienen Edelényn pormestari. Hänet valittiin parlamentiin vuoden 2010 vaaleissa ainoana riippumattomana ehdokkaana.
Molnár vaikutti 1980-luvulta SZDSZ:ssa, kunnes vaihtoi vuonna 1993 Fidesziin.
Hänet erotettiin Fideszin listalta romaneihin ja juutalaiseen suurpääomaan liittyvien kiistanalaisten kommenttien vuoksi. Vuoden 2010 vaalien toiselle kierroksella hän sai Jobbikin tuen. Jobbikin kanssa hän jakaa käsityksen Euroopan unionista ja romaneista, mutta vastustaa tavoitteita neuvotella rajat naapurimaiden kanssa uudelleen.
Osório Willibaldo Stoffel

Osório Willibaldo Stoffel (7. heinäkuuta 1921 – 10. toukokuuta 2002) oli brasilialainen roomalaiskatolinen piispa. Hänet vihittiin fransiskaanien papiksi 26. heinäkuuta 1948 ja nimitettiin Rondonópolisin prelaatiksi 27. marraskuuta 1970. Lisäksi hänet nimitettiin 6. elokuuta 1971 Ceramuksen titulaaripiispaksi. Piispaksi konsekroinnin suoritti 10. lokakuuta 1971 Honorato Piazera, jota avustivat Carlos Stanislau Schmitt ja Teodardo Leitz. Stoffel erosi titulaaripiispan arvosta 26. toukokuuta 1978.
15. helmikuuta 1986 Rondonópolis korotettiin alueprelatuurista hiippakunnaksi ja Stoffel sai nimityksen sen piispaksi. Hän jäi eläkkeelle 19. marraskuuta 1997.
Outstrider

| Outsider Abbath Doom Occulta |
| --- | --- | --- |

Studioalbumin tiedot
 Julkaistu: 5. heinäkuuta 2019
 Tyylilaji: black metal
 Kesto: 38.51
 Levy-yhtiö: Season of Mist
Listasijoitukset
  34. (albumilista)    4. (fyysinen albumilista)
Abbath Doom Occultan muut julkaisut
|  Abbath 2016 | Outsider 2019 | Dread Reaver 2022 |
Outsider on Abbath Doom Occultan 5. heinäkuuta 2019 julkaistu studioalbumi.
Kappaleet

Calm in Ire (Of Hurricane) – 4.32
Bridge of Spasms – 3.48
The Artifex – 4.08
Harvest Pyre – 4.12
Land of Khem – 4.08
Outstrider – 5.39
Scythewinder – 4.16
Hecate – 4.24
Pace Till Death – 3.41
Arvostelut

Imperiumi: 6-/10
Inferno:
Kaaoszine: 8/10
Soundi:
Outlaw in ’Em

|  Outlaw in ’Em |
| --- | --- |

Kappaleen tiedot
Esittäjä(t):  Waylon
Levy-yhtiö:  Waymore B.V, Warner Music Benelux
Kesto:  02:56
Tyylilaji:  country rock
Julkaistu:  2. maaliskuuta 2018
Säveltäjä(t):  Waylon
Sanoittaja(t):  Waylon
Tuottaja(t):  Waylon
Euroviisutiedot
Vuosi:  2018
Maa:  Alankomaat
Kieli:  englanti
Sijoitus:  18.
Pisteet:  121
Sijoitus semifinaalissa:  7.
Pisteet semifinaalissa:  174
Outlaw in ’Em (suom. "Lainsuojaton sisässään") on alankomaalaisen laulajan Waylonin esittämä kappale, jolla hän edusti Alankomaita vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 121 pistettä ja saavutti sijan 18.
Waylon esittämässä kappalettaan Euroviisujen harjoituksissa.
Ot

Ot voi tarkoittaa ainakin seuraavia asioita:
Aeropelican Air Services, IATA-koodi OT, lentoyhtiö
Organisation Todt, OT, natsi-Saksassa toiminut rakennusorganisaatio
Ot, mongolialainen avioliiton jumalatar
Otavan rautatieasema, liikennepaikkalyhenne Ot,  rautatieliikennepaikka Suomessa
Ѿ, varhaiskyrillinen kirjain
Off-topic, nettislangi-ilmaus
T-O-kartta, jonka lyhenne T-O tai O-T tulee mahdollisesti latinan sanoista orbis terrarum.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ot”, voi hakea sivunnimihaulla, laajalla sivunnimihaulla tai tekstihaulla.
Näkövammaisten liitto

| Näkövammaisten liitto ry |
| --- | --- |
 Synskadades förbund rf 
Perustettu:  1928
Toimiala:  vammaisjärjestö
Kotipaikka:  Helsinki
Toiminta-alue:  valtakunnallinen
Puheenjohtaja:  Kari Vähänen
Aiheesta muualla
Sivusto
Infobox OKNimi-testi OK: 
Järjestön päätoimipaikka, Iiris
Näkövammaisten liitto ry (ruots. Synskadades förbund rf) on Suomen näkövammaisyhdistysten kattojärjestö, joka edistää ja valvoo sokeiden ja heikkonäköisten ihmisten oikeuksien toteutumista, tuottaa erityispalveluja ja toimii Suomessa asiantuntijana näkövammaisuuteen ja näkemiseen liittyvissä asioissa. Liiton tavoitteena on minimoida näkövamman haittavaikutuksia ja edistää näkövammaisten mahdollisuutta elää tasaveroista ja sisältörikasta elämää muiden kansalaisten tavoin. Järjestö on perustettu vuonna 1928. Näkövammaisten liitto on SOSTEn jäsenjärjestö.
Näkövammaisten liiton päätoimipaikkana on näkövammaisten palvelu- ja toimintakeskus Iiris Helsingin Itäkeskuksessa.
Näkövammaisten liiton jäsenyhdistykset

Näkövammaisten liitolla on 23 jäsenyhdistystä. Näistä 14 on alueyhdistyksiä, jotka huolehtivat näkövammaisten asioista toiminta-alueellaan yleisyhdistyksinä. Alueellisten yhdistysten alaisuudessa toimii noin 100 paikallista alaosastoa. Valtakunnallisia toimialayhdistyksiä on 9, ja kukin niistä on erikoistunut tietyn erityistehtävän hoitamiseen koko valtakunnassa. Jäsenyhdistyksillä on noin 10 000 jäsentä.
Näkövammaisten liiton jäsenyhdistykset > Alueyhdistykset

Etelä-Savon Näkövammaiset ry
Helsingin ja Uudenmaan Näkövammaiset ry
Kaakkois-Suomen Näkövammaiset ry
Kainuun Näkövammaiset ry
Keski-Suomen Näkövammaiset ry
Lapin Näkövammaiset ry
Pohjois-Pohjanmaan Näkövammaiset ry
Pohjanmaan Näkövammaiset ry
Pohjois-Karjalan Näkövammaiset ry
Pohjois-Savon Näkövammaiset ry
Päijät-Hämeen Näkövammaiset ry
Satakunnan Näkövammaiset ry
Tampereen seudun Näkövammaiset ry
Varsinais-Suomen Näkövammaiset ry
Näkövammaisten liiton jäsenyhdistykset > Toimialayhdistykset

Fysioterapia-alan Näkövammaiset ry
Näkövammaiset Käsityöntekijät ry
Näkövammaisten Kirjastoyhdistys ry
Näkövammaisten Kulttuuripalvelu ry
Näkövammaiset lapset ry, www.silmatera.fi
Opaskoirayhdistys ry
Sokeainopetuksen Tuki ry
Steleto ry
Suomen Kuurosokeat ry
Näkövammaisten liiton tehtävät ja keskeiset tavoitteet

Näkövammaisten liiton tehtävänä on edistää näkövammaisten mahdollisuuksia elää omaehtoista hyvää elämää. Tätä tehtävää liitto toteuttaa
toimimalla näkövammaisten oikeuksien edistäjänä ja valvojana
toimimalla Suomessa asiantuntijana näkövammaisuuteen ja näkemiseen liittyvissä asioissa
tuottamalla näkövammaisten palveluja
tuottamalla näkövammaisten yhdessäolo- ja harrastepalveluja
tukemalla jäsenyhdistystensä toimintaa
Suomessa on arviolta 50 000–60 000 näkövammaista. Heistä suurin osa on heikkonäköisiä ja alle 10 000 on sokeita. Näkövammaisten liiton palvelut ovat kaikkien näkövammaisten käytettävissä, jäsenyydestä ja vamman vaikeusasteesta riippumatta.
Näkövammaistyön arvot

Näkövammaistyön päämääränä on yhteiskunta, jossa näkövammaisten elämänlaatu on hyvä, kaikilla on yhdenvertaiset mahdollisuudet, oikeudet ja velvollisuudet ja näkövammainen ihminen voi elää omaehtoista, itsenäistä elämää ja toteuttaa itseään omien valintojensa mukaan.
Liiton tekemä työ perustuu arvoille, joita ovat:
Luotettavuus: Toiminta on luotettavaa, avointa ja läpinäkyvää. Kuka tahansa liiton ja sen jäsenyhdistysten puoleen kääntyvä saa nopeasti asiantuntevaa tukea ja palvelua.
Oikeudenmukaisuus ja yhdenvertaisuus: Toiminnassa noudatetaan YK:n vammaisten oikeuksien sopimuksen periaatteita edistää, suojella ja taata kaikille vammaisille ihmisille täysimääräisesti ja yhdenvertaisesti kaikki ihmisoikeudet ja perusvapaudet. Liitto asettuu aina heikommassa asemassa olevien puolelle.
Osallisuus: Näkövammaisten tulee voida osallistua yhdenvertaisesti ja tarpeidensa mukaisesti yhteiskunnan ja lähiyhteisönsä toimintaan.
Turvallisuus: Näkövammaiset voivat elää itsenäisesti tuntematta fyysisistä, psyykkisistä tai sosiaalisista syistä aiheutuvaa pelkoa ja turvattomuuden tunnetta.
Toiminta > Kuntoutus

Kuntoutus auttaa näkövammaisia suoriutumaan työstä, opiskelusta, harrastuksista ja muista jokapäiväisen elämän toiminnoista mahdollisimman itsenäisesti ja omatoimisesti. Palveluja suunnataan myös omaisille, näkövammaisten henkilöiden kanssa läheisesti työskenteleville ja muille yleisten palvelujen työntekijöille.
Toiminta > Oikeuksienvalvonta

Näkövammaisten liitto tekee esityksiä, antaa lausuntoja ja pitää yhteyksiä eri viranomais- ja päättäjätahoihin näkövammaisia koskevissa asioissa.
Toiminta > Ohjaus ja erityispalvelut

Näkövammaisten liiton valtakunnalliset ja alueelliset työntekijät antavat neuvoja ja ohjausta sosiaaliturvaan, kuntoutukseen, apuvälineisiin, koulutukseen, työllisyyteen ym. näkövammaistoimintaan liittyvissä kysymyksissä. Liiton hoidettavana on monet yhteiskunnan peruspalveluihin verrattavat näkövamaisten palvelut
kuntoutuspalvelut lapsista vanhuksiin
apuvälineiden maahantuomnti, myynti ja lainaus
näkövammaisten työllisyyden tukeminen avoimille työmarkkinoille ja oma näkövammaisia työllistävä toiminta
pistekirjoitus-, isokirjoitus- ja äänitemateriaalituotanto ja lehtien ym. painotuotteiden välittäminen tietotekniikkaa hyväksi käyttäen
atk-koulutus ja -ohjaus
opaskoirakoulutus
Toiminta > Yhdessäolo- ja harrastuspalvelut

Näkövammaisten liitto ja sen jäsenyhdistykset ylläpitävät eri puolilla Suomea loma- ja kurssikeskuksia, jotka tarjoavat näkövammaisille mahdollisuuksia sekä kuntouttavaan että tavalliseen lomanviettoon. Liitto organisoi näkövammaisten nuorisotoimintaa sekä järjestää mahdollisuuksia kulttuurin harrastamiseen. Alueelliset ja paikalliset yhdistykset pitävät kerhotilaisuuksia, järjestävät retkiä ja matkoja ja tuottavat äänilehtiä.
Toiminta > Kansainväliset yhteydet ja kehitysyhteistyö

Näkövammaisten liiton kansainvälisen yhteistyön tavoitteena on hankkia tietoa eri maiden näkövammaistyöstä oman maan näkövammaisten palvelujen parantamiseksi. Toisaalta yhteistyön tavoitteena on antaa muiden maiden näkövammaistyössä oleville tietoa suomalaisesta näkövammaistyöstä. Kehitysyhteistyössä pyritään soveltamaan omia kokemuksia ja osaamista näkövammaisten olosuhteiden parantamiseksi.
Näkövammaisten liitto on jäsenenä Maailman Sokeain Unionissaa (engl. World Blind Union) ja Euroopan Sokeain Unionissa (engl. European Blind Union). Pohjoismainen yhteistyö koordinoituu Pohjoismaisen yhteistyökomitean (ruots. Nordiska Samarbetskommitten) ja sen alaisten toimikuntien kautta.
Kehitysyhteistyötä on tehty 1960-luvulta lähtien. Kohdemaita ovat Etiopia ja Ecuador.
Näkövammaisten liiton historiaa

Suomen ensimmäinen näkövammaisten hyväksi toimiva yhdistys perustettiin Helsingissä 29. tammikuuta 1887. Se oli nimeltään Sokeain Ystävät, ja jäsenet olivat toisaalta hyvän­tekeväisyydestä kiinnostuneita ruotsinkielisiä rouvia, toisaalta sokeainkoulujen opettajia. Ensimmäinen näkövammaisten itsensä muodostama yhdistys syntyi Helsingissä v. 1907 ja oli nimeltään Suomen Sokeain Liitto.
Sokeain Keskusliitto perustettiin 17 yhdistyksen yhteistyökokouksessa niiden kattojärjestöksi Säätytalossa Helsingissä 28.–29. tammikuuta 1928. Yhdistysrekisteriin keskusliitto merkittiin 15. lokakuuta 1928. Ensimmäinen johtokunta valitsi puheenjohtajakseen viipurilaisen Einar Juvosen. Muut ensimmäisen johtokunnan jäsenet olivat käsityöntekijä Lauri Koskinen, kauppias U. A. Mattsson, sokeainkoulun johtaja Juho Mustakallio ja varatuomari Einar Rotkirch.
Nimensä liitto muutti Näkövammaisten Keskusliitoksi 27. toukokuuta 1980.
Vuoden 2016 alusta alkaen liiton nimi on ollut Näkövammaisten liitto ry
Näkövammaisten liiton historiaa > Puheenjohtajat

1928–1948: Einar Juvonen
1949: Oskari Lehtivaara
1950–1952: Vilho Ahre
1952–1961: Einar Juvonen
1961–1976: Eero Häkkinen
1976–1983: Pekka Mäkelä
1983–1985: Urpo Kuotola
1985–1995: Arvo Rintaluoma
1995–2004: Pentti Kivelä
2004–2016: Esko Jantunen
2016–2020: Sari Loijas
2020–2024: Kari Vähänen
Talous > Rahoitus

| Rahoituksen lähde | 2018 | 2017 | 2016 | 2015 | 2014 | 2013 | 2012 |
| --- | --- | --- | --- | --- | --- | --- | --- |
| Opetus- ja kulttuuriministeriön yleisavustus nuorisojärjestöille | - | 14 000 € | 14 000 € | 14 000 € | 14 000 € | 14 000 € | 16 000 € |
Aiheesta muualla

Näkövammaisten liiton sivusto
Näkövammaisten Airuen verkkolehti
Ylen Elävä arkisto, Reijo Perälä, Sokean kädet näkevät
Ylen Elävä arkisto: Suomen Filmiteollisuuden lyhytelokuva esittelee Sokeain Keskusliiton toimintaa vuonna 1952
Sokeain Keskusliiton 25-vuotisjuhla 26. huhti­kuuta 1953. Etu­rivissä vas. jaosto­päällikkö Eero Metsola, hallitus­neuvos Aarne Tarasti, ministeri Lauri Murto­maa, puheenjohtaja Einar Juvonen ja rouva Kaija Juvonen.
Cholet

| Perustiedot |
| --- | --- |
Valtio::  Ranska
Région:: Pays de la Loire
Departementti:: Maine-et-Loire
Pinta-ala:: 87,47 km²
Asukasluku:: 54 632 (2006)
Asukastiheys:: 624,6 as./km²
Kaupunginjohtaja:: Gilles Bourdouleix   2008–2014
Kotisivu:: 
Cholet'n vaakuna
Notre-Damen kirkko
Cholet on ranskalainen kaupunkikunta, joka sijaitsee Maine-et-Loiren departementissa ja Pays de la Loiren alueella. Se on osa historiallista Maudesin aluetta.
Maantiede

Cholet sijaitsee Maine-et-Loiren äärimmäisessä lounaisnurkassa. Alueella on kohtalaisia ylänkömuodostelmia, sillä sen keskikorkeus on 124 metriä merenpinnasta ja se muodostuu kaupungin kohdalla 63 metriä merenpinnasta olevasta matalimmasta kohdasta ja korkeimmillaan alue on 184 metriä merenpinnasta.
Kaupungin ilmasto on sekoitus merellistä ja ylängön ilmastoa, joka pysyy kohtalaisen lauhkeana ympäri vuoden.
Historia

Kaupungin nimi tulee latinan sanasta coletum, joka puolestaan merkitsee kaalia. Alueelta onkin tehty merkittäviä historiallisia kaalinviljelyyn liittyviä löytöjä.
Myös suola on näytellyt merkittävää roolia kaupungin historiassa, ja vuonna 1343 Ranskan kuningas Filip VI sääti siitä valtion monopolin ja määräsi tunnetun ja pahennusta herättäneen suolaveron eli gabellein. Kaupungista tuli tämän myötä eräs keskeinen suolahallinnon paikka.
Kaupungin taloudellisen kasvun syy oli kuitenkin tekstiiliteollisuuden voimakas nousu koko vanhan kuningasvallan aikana. Kuitenkin 1800-luvulla tekstiiliteollisuuden koneistumisen aikana siirtyi kaupungin teollisuuden pääpaino kenkäteollisuuteen ja näin siitä tuli pelastus työttömiksi joutuneille tekstiiliteollisuuden kutojille.
Nykyisin kaupungin ongelma on merkittävän kolmannen toimialan puuttuminen, eli palvelujen tuotanto ei ole pystynyt korvaamaan käytöstä poistuneita koneita.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (ranskaksi)
« Cholet » Maine-et-Loire alueen aluehallinnon sivut (Arkistoitu – Internet Archive) (ranskaksi)
Cholan elävät temppelit

| Cholan elävät temppelit |
| --- | --- |
 Brihadisvaran temppelin päätornit
Maailmanperintökohde
Sijainti:  Tamil Nadu, Intia  10°46′N, 79°7′E
Tyyppi:  kulttuuri
Kriteerit:  III
Tunnusnumero:  250
Valintahistoria
Valintavuosi:  1987
Laajennusvuosi:  2004
 sijainti
Cholan elävät temppelit ovat temppeleitä Intian eteläisessä Tamil Nadun osavaltiossa. Ne on rakennettu Chola-dynastian aikoina. Temppeleistä suurin ja kuuluisin on Brihadisvaran temppeli Thanjavurissa, joka on ollut UNESCOn maailmanperintökohde vuodesta 1987; Gangaikondacholisvaramin ja Airavatesvaran temppelit lisättiin maailmanperintölistalle 2004.
Brihadisvara

Brihadisvaran temppeli on pyhitetty Shivalle. Se on valmistunut suunnilleen vuonna 1010, Chola-dynastian perustajan kuningas Rajarajan valtakaudella. Sen suurin temppeli Thanjai periya koil, on lähes 70 metriä korkea. Se sijaitsee Thanjavurissa, 316 kilometriä Chennaista.
Gangaikondacholisvaram

Gangaikondacholisvaramin temppeli sijaitseen Chola-dynastian pääkaupungissa Gangaikonda Cholapuramissa, noin 60 kilometriä Thanjavurista pohjoiseen. Sen rakennutti Rajendra I, ja temppeli valmistui vuonna 1035. Sen 53 m korkea torni on kaarevamuotoinen, kun Brihadisvarassa on suoraviivainen pyramiditorni.
Airavatesvara

Airavatesvaran temppeli sijaitsee Darasuramissa lähellä Kumbakonamia. Se on rakennettu 1100-luvulla. Se on saanut nimensä Airavatan, Indra-jumalaa kantavan valkoisen elefantin mukaan. Temppeli kohoaa vain 25 metrin korkeuteen, mutta sen kivikaiverruksissa on enemmän hienostuneita yksityiskohtia kuin Cholan kahdessa isommassa temppelissä. Temppelin sisäänkäynnin kaiverrukset esittävät hevosten vetämiä vaunuja.
Brihadisvaran temppeli edestä.
Airavaresvaran temppelin sisäänkäynti
Cults

Cults on indiepopyhtye Yhdysvaltojen New Yorkista. Yhtye on julkaissut ensimmäisen albuminsa 7. heinäkuuta 2011. Yhtyeen jäsenet ovat pariskunta Madeline Follin ja Brian Oblivion. Yhtyeen hittejä ovat muun muassa Abducted, Go Outside ja You Know What I Mean.
Jäsenet

Madeline Follin (laulu)
Brian Oblivion  (laulu, kitara)
Diskografia > Albumit

Cults (2011)
Static (2013)
Offering (2017)
Motels LP (2018)
Diskografia > EP:t

Cults 7" (2010)
Motels (2018)
Offering B-Sides & Remixes (2018)
One-time pad

One-time pad (OTP, suomeksi kerta-avainjärjestelmä) on salausmenetelmä, jota ei voi murtaa. OTP:n etuja ovat sillä salattujen viestien avaamattomuus, jos vain on huolehdittu salauksessa käytettävien satunnaislukujen oikeellisuudesta ja säilyttämisestä. Huonoina puolina on juuri tämä avainlista, jota tarvitaan salattaessa ja tekstiä purettaessa. Näiden säilytys ja niiden kanssa toimiminen on suurin riski tässä menetelmässä. Avainten jakelu kasvaa hyvin suureksi riskiksi, jos salattavaa on paljon ja useissa pisteissä. Menetelmä käyttää jokaisen bitin salaamisessa ainoastaan yhtä avainlukutaulukon avainta.[lähde? ]
Cult of Luna

| Cult of Luna |
| --- | --- |

Tiedot
Toiminnassa:  1999–
Tyylilaji:  progressiivinen metalli doom metal post-metal sludge metal post-rock
Kotipaikka:   Uumaja, Ruotsi
Laulukieli:  englanti
Jäsenet:  Thomas Hedlund   Andreas Johansson   Fredrik Kihlberg   Magnus Líndberg   Erik Olòfsson   Johannes Persson   Klas Rydberg   Anders Teglund  
Entiset jäsenet:  Marco Hildén   Axel Stattin  
Levy-yhtiö:  Earache  
Aiheesta muualla
www.cultofluna.com
Infobox OKNimi-testi OK: 
Cult of Luna on ruotsalainen progressiivista doom/post-metallia soittava yhtye, jonka musiikkia on luonnehdittu myös sludge-metalliksi ja post-rockiksi. Yhtye perustettiin vuonna 1999, ja se on julkaissut kuusi studioalbumia ja yhden EP:n. Yhtyeen varsinainen läpimurto tapahtui vuonna 2006 julkaistulla Somewhere Along the Highway -albumilla.
Kokoonpano

Thomas Hedlund – rummut, lyömäsoittimet
Andreas Johansson – basso
Fredrik Kihlberg – kitara, laulu
Magnus Líndberg – rummut
Johannes Persson – kitara, laulu
Kristian Karlsson - laulu, kosketinsoittimet, samplet
Kokoonpano > Entiset jäsenet

Marco Hildén – rummut
Axel Stattin – basso
Klas Rydberg – laulu
Anders Teglund – kosketinsoittimet
Erik Olòfsson – kitara
Fredrik Renström - basso (1999)
Diskografia

Studioalbumit
Cult of Luna (2001,  Earache Records)
The Beyond (2003,  Earache Records)
Salvation (2004,  Earache Records)
Somewhere Along the Highway (2006,  Earache Records)
Eternal Kingdom (2008,  Earache Records)
Vertikal (2013,  Indie Recordings)
Eternal Music (2014,  Pelagic Records)
Mariner (2016,  Indie Recordings)
A Dawn to Fear (2019,  Metal Blade Records)
The Long Road North (2022,  Metal Blade Records)
EP:t
Cult of Luna (2001,  Hydra Head Records)
Bodies / Recluse (2006,  Earache)
Vertika II (2013,  Indie)
Råångest (2015,  Pelagic)
DVD:t
Fire Was Born (2009,  Earache Records)
Years in a Day (2017)
Mariner Live (2018)